**VEĽKÁ NOC**

**ZC:** rytmicky a správne využívať základné lokomočné pohyby a tanečné kroky za sprievodu hudby –

celý týždeň.

**Prosociálne správanie:** poskytne iným pomoc – celý týždeň

**1 . DCVA „ Oblievačka“**

Motivácia : rozhovor na tému ako prebiehala oblievačka kedysi a dnes

/aktívne a spontánne nadväzuje rečový kontakt s inými osobami – deťmi i dospelými /JaK/

/uvedie príklad tradičnej kultúry podľa miestnych podmienok/ /ČaSP/„Morena“

- prezentácia ľudových zvykov oblievačky

- kreslenie „Moja šibačka“



Postup: deti kreslili šibačku podľa svojich predstáv /najprv si precvičili ručičky/ a opisovali obsah kresby.

*pomôcky: pastelky, papier*

**Báseň Morena**

Morena, Morena, kde si prebývala?

Tam hore, tam hore, v tej tmavej komore.

Čo si tam robila? Mlieko som mútila.

Kdeže sú tie vrany? Na suchom konári.

Kdeže je ten konár? Chlapi ho odťali.

**2 . DCVA Maľované čítanie „Veľká noc“**



/ identifikuje niektoré písmená abecedy / /JaK/

Postup: deti hľadali v texte písmeno, na ktoré sa začína ich krstné meno , vymenovávali slová začínajúce na to písmeno

**3. DCVA „Veľkonočné vajíčko“**

/ manipuluje s drobnými predmetmi a rôznymi materiálmi / /UaK/

/ vystrihuje časti obrázkov / /UaK/

/ spieva piesne a riekanky / /UaK/

/ kreslí so správnym držaním ceruzky /


Postup ( 1. skupina ): deti potreli vajíčko lepidlom a jemne oblepovali vlnu po jeho obvode. Na to lepili vlnu a farebné flitre /cibrili jemnú motoriku/

*Pomôcky: lepidlo, vlna, flitre, vyfúknuté vajíčko*



Postup ( 2. skupina ): deti vystrihovali predkreslené tvary podľa obrysu a potom ich vyfarbovali

Pomôcky: nožnice, papier, pastelky



**Riekanka : Šibi , ryby ,...**

šibi, ryby, mastné ryby,

kus koláča od korbáča,

ja chcem iba máličko,

maľované vajíčko

**4 . DCVA ,, Rátam , rátam vajíčka ,,**

/ obore do 10 určí počítaním po jednej počet predmetov v skupine /MaPsI/

**Postup :** deti rátali vajíčka, ktoré si vyrobili

deti rozdeľovali vajíčka do dvoch nádob, tak aby bolo vždy v každej nádobe rovnako

*PH: Na sliepočky*

Pani učiteľka spieva pieseň „sliepočky, sliepočky, bežte spať, veď musíte ráno vstať“ – deti sa zatiaľ pohybujú po triede. Keď sa pieseň skončí, deti si zakryjú oči, skrčené ľahnú na brucho a pani učiteľka zatiaľ jedno dieťa prikryje dekou. Po zakotkodákaní sa deti postavia a vzájomne hádajú, kto je pod dekou.

**5 . DCVA „ Viazanie stúh na veľkonočný korbáč“**

Postup: deti viazali stuhy na vŕbové prútiky /korbáč/ , pomenovávali farby stúh, rátali ich, učili sa tým ako správne viazať šnúrky od topánok.

